《游蛇岗岭庵》
宋代·董嗣杲

游历贪行入暮惊，蛇岗岭北衲庵清。
西风扫叶秋初劲，野火烧空晓尚明。
尘役未能抛白日，仙家不独有青城。
借眠熟睡全无梦，服了黄精体自轻。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。